ОБЩИНА „МАРИЦА” – ПЛОВДИВСКА ОБЛАСТ
КМЕТСТВО  СЕЛО ТРУД
СДРУЖЕНИЕ  НА  ЧИТАЛИЩАТА  “МАРИЦА”
НАРОДНО  ЧИТАЛИЩЕ „СВЕТЛИНА-1929” с. ТРУД
Уважаеми колеги,
Имаме удоволствието да ви поканим за участие в Десетия национален събор за автентичен фолклор „От извора” – Труд 2012“
Съборът се провежда под патронажа на кмета на община „Марица” г-н Димитър Иванов.
Целта ни е да се докоснем до неповторимия български дух, съхранен в обичаите, песните и танците, в различните диалекти, в невероятните български носии, кътани  с много любов в сандъците на  нашите баби.
Съборът ще се проведе на 7 и 8 септември 2012 г. в с.Труд, община „Марица” Пловдивска област. Начало 10.30 часа на  откритата сцена пред читалище „Светлина-1929”.
Съборът няма конкурсен характер. Всички колективи ще получат диплом и почетен знак.
С удоволствие ще подредим в изложба представените обредни пити и хлябове, национални гозби, рисунки на фолклорна тематика. Молбата ни е за гозбите да представите и автентичните рецепти.
Имате ли хора, занимаващи се със занаятчийство? Доведете ги да демонстрират своя занаят и участват в базар.
Съобразете Вашето участие в рамките до: 15 мин.- обичаи, 10 мин - песни, танци и др. /Организаторите си запазват правото за промяна във времетраенето при необходимост./

В деня на участие осигуряваме за всички самодейци закуска и минерална вода.
Срок за изпращане на заявките – 15.08.2012 год. на адрес:
 4199 с. Труд  ул.”Никола Петков” 34 общ.”Марица”  Пловдивска област
 Народно читалище „Светлина-1929” / за събора/
E-mail: chitalishte_trud@abv.bg
Телефони за контакти:  тел.факс: 03126/23-11, 22-00 - читалище, тел.03126/ 22-21- кмет, 032/95-60-18       GSM: 0878 259 235
Необходима информация:Читалище /организацзия/, точен адрес, колектив, ръководител, брой участници - възраст, репертоар, времетраене, лице за контакти, телефон, e-mail,
Допълнително ще се свържем за програмата по часове на изява.
Предварително благодарим за проявения интерес и евентуално участие.
Елате, за да стане празникът с вас по-пъстър!
                                         Председател на организационния комитет:
                                         инж. Петко Чочев -зам.кмет на община „Марица”
